fr fr hu hu hu hu hu fr hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu en hu hu hu hu hu hu hu hu hu hu hu hbs_lat cs hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu en hu en hu hu sv hu hu hu hu hu hu hu hu hu hu hu hu hu hu it hu cs es hu it hu hu hu hu hu hu de hu hu hu hu hu hu hu hu sv fr hu hu hu hu hu hu hu hu hu hu hu hu sv pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu nb de zh hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en eo en tr hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. május 7. 3 változtatás vár ellenőrzésre.
Ugrás a navigációhoz Ugrás a kereséshez
A Wikimédia Commons tartalmaz Aradszky László témájú médiaállományokat.
Aradszky László (Budapest, 1935. szeptember 20. – Budapest, 2017. október 8.) magyar énekes, olaszos slágereivel az 1960-as években a magyar tánczene egyik legnépszerűbb előadója volt.[2]
Előadói karrierje előtt a Töltőtolljavító Ktsz. dolgozója volt.[3] 1958 és ’60 között az Országos Szórakoztatózenei Központ stúdiójában Vécsey Ernő, 1960-tól ’62-ig a Magyar Rádió Tánczenei Stúdiójában Balassa P. Tamás növendéke volt. Ezt követően magánúton tanult Gyulai Erzsébetnél.
1963-ban a Magyar Rádió Tessék választani! könnyűzenei versenyén megosztott első helyezést nyert Még ide-oda húz a szív című dalával (dalszerzők: Dobos Attila és S. Nagy István). Ettől kezdve sorban jöttek a rádió- és hanglemez-felvételek.
1966-ban a Magyar Rádió Made in Hungary hangversenyét az Isten véled édes Piroskám című versenydallal megnyerte (dalszerzők: Dobos Attila és Szenes Iván). Röviddel később ezzel a koronggal lett a magyar hanglemezgyártás történetének első aranylemezes énekese. Két hónap leforgása után a második is, hiszen a Lovas–S. Nagy (Pókháló az ablakon…) dallal elérte a több mint százezres példányszámot.[4] Valamennyi nagy fesztivál döntőse volt.
Az 1967-es fesztiválon az Annál az első ügyetlen csóknál (dalszerzők: Dobos Attila és Szenes Iván) című dallal a második helyezést érte el, előadói díjat nyert és a táncdalfesztiválok első aranylemezese is lehetett.
Gyakran szerepelt a beatelőadók között is a slágerlistákon. 1969-ben jelent meg első nagylemeze. A hetvenes években eltűnt a nyilvánosság elől, külföldön énekelt. 1986-ban Újra itt vagyok címmel nagylemeze jelent meg, amelynek dalait popzenészek írták.
Dobos, Lovas és Payer után 1997-ben megjelent Kaszás Péter és azóta ő írta Aradszky László dalait. Három CD-t készítettek ez idő alatt: Különös boldogság, Lady D. (1998) és az Olaj a tűzre.
Az 50 éves pályája során számtalan európai országban fellépett a hazai szereplések mellett, több ízben járt Kanadában, Amerikában, de megfordult Ausztráliában is.
Még ide oda húz a szív
Pókháló van már az ablakon
Nemcsak a húszéveseké a világ
Annál az első ügyetlen csóknál
Nős volt, feleségével, Évával 1970-ben házasodtak össze. 2 gyermeke van, 1 fiú, és 1 leány gyermek. Aradszky László köztudomásúlag nagy futball- és Ferencváros-rajongó volt. Ő maga ifistaként szerepelt a fővárosi zöld-fehér klubban, de egy súlyos sérülés miatt sosem lett profi labdarúgó. A Színészválogatott tagjaként többször is játszott a Népstadionban.[5] Unokája Balázs Zsolt, a Zalaegerszegi TE jelenlegi, a Paksi FC és a Kecskeméti TE korábbi utánpótlás-válogatott labdarúgója. Két kisebb unokája a KSI-ben vízilabdázik.[6]
2017. október 7-én még fellépése volt, majd október 8-án, vasárnap este otthonában váratlanul érte a halál.[1] Másnap a Duna World emlékére levetítette a Hogy volt?! róla szóló részét, továbbá az ATV is emlékműsort sugárzott róla, a Kossuth Rádió pedig válogatást adott le a művész legismertebb slágereiből.[7]
2017. október 28-án búcsúztatták evangélikus szertartás keretében a budapesti Szent István-bazilikában.[8] Urnáját a bazilika altemplomában helyezték végső nyugalomra.
Nem születtem grófnak (1994)
Olaj a tűzre (2001)
Égek a vágytól (2007)
Ugye hosszú még az út? (2014)
80 év az 80 év (2015)
Megszólal a telefon (2017)
A közvélemény segítségét kérem (1969)
Annál az első ügyetlen csóknál (Táncdalfesztivál 1967)
Az a sárga liliom
Bedobom a leveled a kukába
Bombajó (duett Ambrus Kyrivel)
Bolondból mennyi él a nagyvilágon
Csak akkor szól az ének
Csavarogni kéne egyet (Táncdalfesztivál 1972)
Csipkeharisnyás édes lány (Táncdalfesztivál 1966)
De mondd mi lesz velem?
Égek a vágytól (2007)
Egy pesti vasárnap (duett Kovács Katival)
Én, és a gitár
Hol van az a ház
Hosszú éjszakák (Made in Hungary 1974)
Húzd rá a vizeslepedőt (közreműködők: Magay Klementina, Payer András)
Írtam neked egy hosszú levelet
Ismeretlen lány (Táncdalfesztivál 1966)
Isten véled, édes Piroskám (Made in Hungary 1966)
Kicsi a bors (duett Toldy Máriával)
Kutyából nem lesz szalonna
Látod, ez vagyok én
Lucky Lips (angolul) (1966)
Ma más a világ (Táncdalfesztivál 1967)
Márvány, kő és vas
Még ide-oda húz a szív (Tessék választani! 1963)
Megszólal a telefon (2017)
Miért nem hagynak aludni?
Miért ne lennénk pont mi boldogok
Mikor a tarhonya virágzik
Minden fantáziámmal (Táncfalfesztivál 1972)
Mindennap találkozhatnánk (duett Kovács Katival)
Nemcsak a húszéveseké a világ
Nem is olyan nagy dolog a foci (duett Albert Flóriánnal)
Nem leszek én öngyilkos teérted
Nem születtem grófnak (Táncfalfesztivál 1968)
Nem volt szép tőled (Made in Hungary 1967)
Nézd mily kék a messzi tó
Olaj a tűzre (2003)
Sárga bérház (Táncdalfesztivál 1968)
Senki se kell, csak te (1966)
Szomszédasszony, fütyülök a lányára (Made in Hungary 1968)
Túl a zsúfolt városon
Újra itt vagyok (1986)
Valaki hiányzik a táncból (Made in Hungary 1970)
Voltam én is fára mászó kisgyerek
Tessék választani! Első-díj (1963)
Made in Hungary – Első-díj (1966)
Táncdalfesztivál – Előadói-díj (1967)
A Hungarotontól életműlemezt és a Rock Csillagok falára „tenyerelhetett” (2001)
A Magyar Köztársasági Érdemrend lovagkeresztje – /négy évtizeden, nagy népszerűségnek örvendő előadóművészi pályája elismeréseként/ (2003)
Tisztelet-díj – (Szépkorúak Tisztelet Társasága, 2015)
Miniszteri Elismerő Oklevél (évtizedek óta tartó töretlen, nagy népszerűségnek örvendő előadóművészi pályája elismeréseként, 2015)
a Győri Városháza Ezüst Emlékérem (több évtizedes énekesi, magas színvonalú előadóművészi munkásságáért)[10] (2016)
Arany Hangjegy Életműdíj (2016)[11]
A több aranylemez mellett kapott még platinalemezt, MIDEM-márványlemezt.
Az örök élet színpadán...; ZePró, Pomáz, 2008 + CD
Hogy volt?! – Aradszky László (2016)
Kép-regény – Aradszky László (2017)
↑ a b c Meghalt Aradszky László. Index.hu, 2017. október 9. (Hozzáférés: 2017. október 9.)
↑ Meghalt Aradszky László. Origo.hu
↑ „Jó hírt én úgy öregbítek, hogy énekelek…” Aradszky László 80. mandarchiv.hu
↑ Így néz ki az Ország első aranylemeze. aradszky.hu
↑ Ezért olyan büszke unokáira Aradszky László. borsonline.hu
↑ Nemcsak a 24 éveseké a világ – interjú Aradszky Lászlóval és Balázs Zsolttal. Képsport. [2014. április 28-i dátummal az eredetiből archiválva]. (Hozzáférés: 2014. április 27.)
↑ Elhunyt Aradszky László, műsorváltozás az ATV-n
↑ Utolsó útjára kísérték Aradszky Lászlót. blikk.hu, 2017. október 28.
↑ Fergeteges volt a Szenes Iván emlékkoncert. józsefváros.hu
↑ Aradszky László kitüntetései
↑ Megvannak az Arany Hangjegy díjátadó győztesei. kisalföld.hu. [2016. október 10-i dátummal az eredetiből archiválva]. (Hozzáférés: 2016. október 10.)
Ki kicsoda 2000. Főszerk.: Hermann Péter. Budapest, 1999, Greger-Biográf, ISSN 1215-7066
Ki kicsoda a magyar zeneéletben? Szerk. Székely András. 2. kiad. Budapest, 1988, Zeneműkiadó, ISBN 9633306728
Kiss István Zoltán: Magyar könnyűzenei lexikon 1962-től. Budapest: ZAJ-ZONe. 1998. ISBN 963-03-6056-X
Az RNR Média oldalon, web.archive.org
Aradszky László előadó, szereplő, színész, port.hu
Tamás István: Művészportré, Aradszky László táncdalénekessel 2017. Augusztus 20, videa.hu
2017. Augusztus 20-án készült interjúm Aradszky Lászlóval, muveszek.cafeblog.hu
Aradszky László Hajrá Fradi!, youtube.com
Látó János: Nem születtem grófnak...; Hunikum, Bp., 1989
ISNI: 0000 0000 7943 0775
Könnyűzenei portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Aradszky_László&oldid=24910939”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. május 7., 16:44
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.